**Alassane *Ado* Dramane Ouattara** [alaˈsaːn wataˈʀa] (født 1. januar 1942 i Dimbokro i Elfenbenskysten) er en politiker og siviløkonom fra Elfenbenskysten. Han er landets president fra 2010.

Liv
---

Ouattara studerte ved University of Pennsylvania i USA og tok mastergrad i økonomi i 1967 og doktorgrad (PhD) i 1972. Han jobbet fra 1968 til 1990 ved Det internasjonale pengefondet.

I november 1990 ble han utnevnt til ministerpresident av Republikken Elfenbenskysten av daværende president Félix Houphouët-Boigny.

Ved Houphouët-Boignys død i desember 1993 var Ouattara ansett som en mulig etterfølger, men han tapte kampen om embedet mot Henri Konan Bédié. Fra 1994 til 1999 jobbet han igjen for det internasjonale pengefondet. Siden 1999 har han vært heltidspolitiker i Elfenbenskysten. 

Ouattara er muslim og kommer fra den nordlige delen av Elfenbenskysten. Derfor ble han hindret i å stille som kandidat i presidentvalgene i 1995 og 2000. Påskuddet var angivelig tvil om hans foreldres ivorianske nasjonalitet. Ouattaras parti ble det sterkeste parti i kommunalvalgene i 2001, og det kan godt tenkes at han kunne ha vunnet presidentvalget i 2000. 

Da borgerkrigen brøt ut i 2002 var livet hans i fare, og han måtte midlertidig leve i eksil i Gabon og Frankrike. 

### President

Ved Elfenbenskystens første presidentvalg siden 2000, vant Ouattara andre valgomgang den 28. november 2010 (ingen fikk absolutt flertall i første runde). Resultatet ble ikke anerkjent av hans motstander, sittende president Laurent Gbagbo. Derimot har det internasjonale samfunnet anerkjent Outtara som vinner, deriblant Den afrikanske union, FNs sikkerhetsråd, EU (særlig tidligere kolonialmakt Frankrike) og USA.

Ouattara ble gjenvanlgt i 2015. Elfenbenkystens grunnlov sier at en president ikke kan sitte mer enn to perioder. Ouattara stilte likevel til valg for en tredje periode og fikk medhold i grunnlovsdomstolen i at han hadde adgang til dette. Ouattaras beslutning ble møtt med opptøyer, og opposisjonen boikottet valget. Ved valget 31. oktober 2020 fikk Ouattara 94,27 % av stemmene.

Familieforhold
--------------

Ouattara er gift og har fire barn.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Alassane-Ouattara, besøkt 9. oktober 2017[Hentet fra Wikidata]
2. ↑   Munzinger Personen, oppført som Alassane D. Ouattara, Munzinger IBA 00000019746, besøkt 9. oktober 2017[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id ouattara-alassane[Hentet fra Wikidata]
4. ↑   www.jeuneafrique.com[Hentet fra Wikidata]
5. ↑   www.fratmat.info[Hentet fra Wikidata]
6. ↑   www.bing.com[Hentet fra Wikidata]
7. ↑   www.ordens.presidencia.pt[Hentet fra Wikidata]
8. ↑   news.abidjan.net[Hentet fra Wikidata]
9. ↑   www.gbcghana.com[Hentet fra Wikidata]
10. ↑   www.gouv.ci[Hentet fra Wikidata]
11. ↑  «Ivory Coast court clears President Ouattara's contentious third-term bid». *Deutsche Welle (www.dw.com)* **(engelsk)**. 15. september 2020. Besøkt 12. mars 2021.
12. ↑  «Ivory Coast President Alassane Ouattara wins re-election to third term». *France 24* **(engelsk)**. 3. november 2020. Besøkt 12. mars 2021.

Eksterne lenker
---------------

* International Monetary Foundation (IMF): *Alassane Ouattara (biografi)*


|  |  |  |
| --- | --- | --- |
| Forgjenger:**Laurent Gbagbo** | **ElfenbenskystenElfenbenskystens president**(2010–) | Etterfølger: |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BBC Things **·** Munzinger (iba)
 |